**Opp med humøret**

Opp med humøret

mot mismotet i tiden,

når det smeller i Ukraina,

når strøm er blitt en kostbar vare

når de rikes velstand øker

og de fattige blir flere,

når naturen er i krise,

når pandemien ikke slipper taket.

La oss protestere med humør

synge frihetsprosa,

skrevet av en ny Bob Dylan,

en som finner ord

mot krigens redsler,

ord som tyranner ikke liker,

ord som varmer våre hjerter,

ord som fremmer rettferd, fred,

og som gjenoppretter

respekten for den urørte naturen,

ord som vi kan høre på konserter,

ord som skaper dans

og felles sang

mot det som smerter,

ord som gir friheten

en sang

som virker.                                                        *Terje Steen Edvardsen*